stanford-oval/wikipedia huggingface dataset:
סאמרסלאם (2019)
אירוע > מופע מקדים

שלושה קרבות התקיימו במהלך המופע המקדים. בקרב הראשון, דרו גולאק הגן על אליפות ה-WWE במשקל קל נגד אוני לורקאן. בסיום, גולאק ביצע על לורקאן את מהלך הסייקלון קראש אשר הספיק לו כדי לנצח ולהגן על התואר בהצלחה.
בקרב השני, באדי מרפי התחרה נגד אפולו קרוז. בסיום, מרפי הותקף על ידי רואן, מה שהוביל לניצחון של מרפי כתוצאה מפסילה. לאחר הקרב, רואן המשיך לתקוף את מרפי מחוץ לזירה, ואף ביצע עליו את מהלך הפאוורבומב על דופן הזירה.
לאחר מכן, אליאס ביצע את קטע הנגינה שלו, כשהעליב את הקהל מטורונטו. בעקבות העלבות אלו, חבר היכל התהילה ויליד העיר, אדג' הגיע וקטע את אליאס. לאחר מספר מבטים ממושכים, אדג' ביצע על אליאס את מהלך הסיום שלו, ספיר.
הקרב האחרון במסגרת המופע המקדים לאירוע היה קרב על אליפות זוגות הנשים של ה-WWE, שבו האלופות, אלכסה בליס וניקי קרוס הגנו על חגורות האליפות נגד The IIconics (בילי קיי ופייטון רויס). בסיום, בליס ביצע על רויס את מהלך הסיום שלה, טוויסטד בליס, ובכך בליס וקרוס רשמו הגנה מוצלחת על חגורות אליפות הזוגות.
אירוע > הקרב המרכזי

בקרב המרכזי, ברוק לסנר (שלווה לקרב על ידי פול היימן) הגן על האליפות האוניברסלית נגד סת' רולינס. כשהקרב החל, רולינס התחמק מניסיון מהלך הסופלקס של לסנר, וביצע עליו את מהלך הסיום שלו, הסטומפ, אך זה לא הספיק לו כדי להצמיד את לסנר לניצחון. לאחר מכן, רולינס ביצע שני מהלכי סופרקיק וניסה לבצע פעם נוספת את מהלך הסטומפ, אך לסנר תפס את רולינס וביצע עליו את מהלך הסיום שלו, ה-F-5. לסנר החל לצבור שליטה בקרב וביצע על רולינס מספר מהלכי סופלקס. מחוץ לזירה, רולינס ביצע על לסנר את מהלך הפרוג ספלאש על שולחן השדרנים הספרדי ואז פעם נוספת את מהלך הפרוג ספלאש ואת מהלך הסטומפ בתוך הזירה, כל זאת ללא הצלחה. בסיום, בזמן שרולינס ניסה לבצע בפעם השלישית את מהלך הסטומפ, לסנר תפס אותו וניסה לבצע עליו את מהלך ה-F-5, לעומת זאת, רולינס התחמק מכך ובמקום זאת הצליח לבצע את מהלך הסופרקיק ואת מהלך הסטומפ בפעם השלישית, ולאחר מכן הצמיד את לסנר לניצחון וזכה באליפות האוניברסלית  בפעם השנייה בקריירה.
תוצאה לאורך זמן > Raw

לילה לאחר מכן בתוכנית Raw, סת' רולינס הודה לקהל על התמיכה העצומה כלפיו באירוע סאמרסלאם. הוא נקטע על ידי קבוצת ה-O.C.‏ (AJ סטיילס, לוק גאלוס וקארל אנדרסון). סטיילס טען שהוא אלוף יותר טוב מרולינס ואף איתגר אותו לקרב ביניהם בתוכנית. רולינס נענה לאתגר של סטיילס בחיוב. קרב זה שימש כקרב המרכזי של התוכנית, שהסתיים בפסילה, משום שגאלוס ואנדרסון תקפו את רולינס. מנגד, ריקושט וברון סטרומן נחלצו לעזרת רולינס. לאחר מספרי רגעי היסוס, סטרומן מסר לרולינס את האליפות האוניברסלית שלו.
נטליה הגיעה לזירה עם מקבע ליד והצהירה שזאת לא הייתה הפעם האחרונה שהיא תפגוש את לינץ'. בנוסף, היא אמרה שאותו הלילה סימל את יום השנה של מות אביה, ג'ים ניידהארט. לפתע, היא נקטעה על ידי סשה בנקס, שערכה את חזרתה לארגון, לאחר שלא נראתה מאז רסלמניה 35. לאחר שהיא חיבקה וניחמה את נטליה, בנקס תקפה אותה, מעשה שהציג אותה כדמות ההילית. לינץ' הגיעה כדי לעזור לנטליה, אך גם היא הותקפה על ידי בנקס בעזרת כיסא.
דולף זיגלר התחרה נגד המיז בקרב שבו הוא הפסיד. לאחר הקרב, הוא התגרה במיז, שמצידו ביצע עליו את מהלך הסיום שלו, הסקול קראשינג פינאלי.
תוצאה לאורך זמן > סמאקדאון

בתוכנית סמאקדאון, קווין אואנס הזכיר את הניצחון שלו בסאמרסלאם על שיין מקמהן והחל להתייחס לכוונותיו לזכות בטורניר מלך הזירה. לעומת זאת, הוא נקטע על ידי שיין, שקרא לו רמאי, ואף קנס את אואנס ב-100 אלף דולר על כך שתקף את אליאס בקרב ביניהם בסאמרסלאם. מאוחר יותר באותו הערב, אואנס התחרה נגד סמואה ג'ו בקרב שבו אליאס שימש כשופט המיוחד המשני פעם נוספת. בקרב זה, אואנס הפסיד לאחר שאליאס ביצע ספירת שלוש מהירה לזכות סמואה ג'ו.
הניו דיי (קופי קינגסטון, ביג אי ואקסבייר וודס) התחרו בקרב שלושה נגד שלושה נגד רנדי אורטון והריבייבל (דאש ויילדר וסקוט דוסון), שבו האחרונים ניצחו. לאחר הקרב, אורטון תקף את כל חברי קבוצת הניו דיי בעזרת מהלך הסיום שלו, ה-RKO.
דניאל בריאן ורואן הכריחו את באדי מרפי לגלות שהוא משקר בנושא שאמר שרואן הוא התוקף המסתורי של רומן ריינס. מאוחר יותר באותו הערב, בריאן ורואן אמרו לריינס שהם יודעים מי הוא התוקף המסתורי והם יחשפו זאת בתוכנית של השבוע הבא. בתוכנית זו, התוקף המסתורי נחשף כבן אדם הדומה לרואן.
לאחר שניצחה את טריש סטרטוס, שארלוט פלייר אתגרה את ביילי לקרב על אליפות הנשים של סמאקדאון באירוע התנגשות של אלופים, אתגר שביילי נענתה בחיוב.
תוצאה לאורך זמן > 205 לייב

בתוכנית 205 לייב, אוני לורקאן התחרה פעם נוספת נגד דרו גולאק על אליפות ה-WWE במשקל קל, שבו גולאק הצליח להגן על התואר בהצלחה.
תוצאות

| מס' | תוצאות | התניות | זמן |
| --- | --- | --- | --- |
| P1 | דרו גולאק (א) ניצח את אוני לורקאן | קרב יחידים על אליפות ה-WWE במשקל קל | 08:45 |
| P2 | באדי מרפי ניצח את אפולו קרוז בפסילה | קרב יחידים | 04:20 |
| P3 | אלכסה בליס וניקי קרוס (א) ניצחו את The IIconics (בילי קיי ופייטון רויס) | קרב זוגות על אליפות זוגות הנשים של ה-WWE | 06:15 |
| 4 | בקי לינץ' (א) ניצחה את נטליה | קרב הכנעות על אליפות הנשים של Raw | 12:35 |
| 5 | גולדברג ניצח את דולף זיגלר | קרב יחידים | 01:50 |
| 6 | AJ סטיילס (א) (עם לוק גאלוס וקארל אנדרסון) ניצח את ריקושט | קרב יחידים על אליפות ארצות הברית | 13:00 |
| 7 | ביילי (א) ניצחה את אמבר מון | קרב יחידים על אליפות הנשים של סמאקדאון | 10:00 |
| 8 | קווין אואנס ניצח את שיין מקמהן | קרב יחידים אם אואנס היה מפסיד, הוא היה צריך לעזוב את ה-WWE אליאס שימש כשופט המיוחד המשני | 09:20 |
| 9 | שארלוט פלייר ניצחה את טריש סטרטוס בהכנעה | קרב יחידים | 16:40 |
| 10 | קופי קינגסטון (א) נגד רנדי אורטון הסתיים בספירת חוץ כפולה | קרב יחידים על אליפות ה-WWE | 16:45 |
| 11 | "השד" בריי וויאט ניצח את פין באלור | קרב יחידים | 03:25 |
| 12 | סת' רולינס ניצח את ברוק לסנר (א) (עם פול היימן) | קרב יחידים על האליפות האוניברסלית | 13:25 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
הערות שוליים

↑  טורונטו תארח את האירוע הגדול של הקיץ, סאמרסלאם
↑  לסנר יגן על האליפות האוניברסלית נגד רולינס
↑  לינץ' תגן על אליפות הנשים של Raw נגד נטליה (קרב הכנעות)
↑  ביילי תגן על אליפות הנשים של סמאקדאון נגד מון
↑  אואנס נגד שיין מקמהן
↑  קינגסטון יגן על אליפת ה-WWE נגד אורטון
↑  באלור נגד וויאט
↑  סטיילס יגן על אליפות ארצות הברית נגד ריקושט
↑  גולדברג נגד זיגלר
↑  סטרטוס נגד פלייר
↑  גולאק ניצח את לורקאן ושמר על אליפות ה-WWE במשקל קל (קרב במופע המקדים)
↑  מרפי ניצח את קרוז בפסילה לאחר שהותקף על ידי רואן (קרב במופע המקדים)
↑  בליס וקרוס ניצחו את האייקוניות והפכו לאלופי זוגות הנשים החדשות של ה-WWE (קרב במופע המקדים)
↑  לינץ' ניצחה את נטליה ושמרה על תואר אליפות הנשים של Raw (קרב הכנעות)
↑  גולדברג ניצח את זיגלר
↑  סטיילס ניצח את ריקושט ושמר על אליפות ארצות הברית
↑  ביילי ניצחה את מון ושמרה על תואר אליפות הנשים של סמאקדאון
↑  אואנס ניצח את שיין מקמהן
↑  פלייר ניצחה את סטרטוס
↑  הקרב בין קינגסטון לאורטון על אליפות ה-WWE הסתיים בספירת חוץ כפולה
↑  "השד" בריי וויאט ניצח את באלור
↑  רולינס ניצח את לסנר והפך לאלוף האוניברסלי החדש
סאמרסייד

| --- | --- |

 מדינה:  קנדה קנדה
 פרובינציה:  אי הנסיך אדוארד אי הנסיך אדוארד
 שטח:  28.36 קמ"ר
 גובה:  29 מטרים
 אוכלוסייה:  ‏
  ‑ בעיר:  16,001 (2021)
  ‑ צפיפות:  545.9 נפש לקמ"ר (1 ביולי 2019)
 קואורדינטות:  46°24′00″N 63°47′00″W﻿ / ﻿46.4°N 63.783333333333°W﻿ / 46.4; -63.783333333333 
 https://summerside.ca/
  מפת מיקום  מפה מפורטת   (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי סאמרסייד(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי סאמרסייד(למפת אי הנסיך אדוארד רגילה) שארלוטטאון ת'רי ריוורס נובה סקוטיה ניו ברנזוויק מפרץ סנט לורנססאמרסייד(למפת אי הנסיך אדוארד מוגדלת) שארלוטטאון ת'רי ריוורס נובה סקוטיה ניו ברנזוויק מפרץ סנט לורנססאמרסייד  he tabBackground:;tabBorder:#aaa;defaultTab:0;
 
סאמרסייד (באנגלית: Summerside) היא עיר בפרובינציית אי הנסיך אדוארד, קנדה.
גאוגרפיה

סאמרסייד נמצאת כ-48 ק"מ מבירת הפרוביציה, שארלוטטאון וכ-895 ק"מ מבירת קנדה, אוטווה.
תנועה ותחבורה

סאמרסייד נמצאת ליד הכבישים 2‏, 11‏, 107‏, 121 ו-180. בנוסף, שדה התעופה סטמרסייד (אנ') נמצא בסמוך לעיר.
ערים תאומות

הממלכה המאוחדת סטירלניג (אנ'), סקוטלנד, הממלכה המאוחדת‏
הערות שוליים

1 2  Prince Edward Island (Canada): Province, Cities & Towns - Population Statistics, Maps, Charts, Weather and Web Information, www.citypopulation.de
1 2  Summerside, Summerside (באנגלית)
↑  "US chieftain role for Provost". מרץ 3, 2010. אורכב מ-המקור ב-ינואר 1, 2017. נבדק ב-ינואר 4, 2017. Retrieved 31 Dec 2016
| --- | --- |
בקרת זהויות :  NLI: 987007559546705171  LCCN: n77010803  MusicBrainz: ac8463b9-a701-4392-9fb3-006929b26dc4  NARA: 10037555  VIAF: 131280541   WorldCat (עם VIAF): 131280541 
ערך זה הוא קצרמרבנושא יישובים בקנדה. אתם מוזמנים לתרום לוויקיפדיה ו.
סוזן וולדרידג'

| --- | --- |
אין תמונה חופשית
 לידה:  31 ביולי 1950 (בת 74) האמרסמית', הממלכה המאוחדת 
 מדינה:  הממלכה המאוחדת 
 תקופת הפעילות:  מ-1971 
 פרסים והוקרה:  פרס באפט"א לשחקנית המשנה הטובה ביותר 
 פרופיל ב-IMDb
 
סוזן וולדרידג' (באנגלית: Susan Wooldridge; נולדה ב-31 ביולי 1952) היא שחקנית אנגלייה.
ביוגרפיה

וולדרידג' היא בתם של המלחין ג'ון וולדרידג' ושל השחקנית הבריטית מרגרטה סקוט, אחיה הוא השחקן יו וולדרידג'. היא נולדה בלונדון והתחנכה בבתי ספר במנזרים.
החלה להופיע כשחקנית ב-1972. פריצת הדרך הגדולה שלה הייתה ב-1984 כשהשתתפה בסדרת הטלוויזיה עטורת השבחים "היהלום שבכתר" על פי ספריו של פול סקוט. היא גילמה את דמותה של דפני מנרס, צעירה אנגליה שמתאהבת בצעיר הודי נאה, הארי קומאר, ומעדיפה אותו על פני קצין המשטרה רונלד מריק, ובכך חורצת את גורלו. על תפקידה זה הייתה מועמדת לפרס באפט"א ולפרס ALVA כשחקנית הטובה ביותר. 
היא השתתפה בסרטים בריטיים רבים, בהם "תקווה ותהילה" משנת 1987 עליו זכתה בפרס באפט"א לשחקנית הטובה ביותר בתפקיד משנה.
הופיעה גם בסדרות וסרטי טלוויזיה רבים בהם "תעלומה באחוזה" (1986) על פי ספרה של אגאתה כריסטי "Dead Man's Folly" בכיכובם של פיטר יוסטינוב, ג'ין סטייפלטון וטים פיגוט-סמית. עוד הופיעה בסדרות הטלוויזיה "Preston Front", ‏20,000 Streets Under the Sky, ‏Underworld, ‏Bad Company ו"התעלומות של גברת בראדלי".
על הבמה גילמה את ליידי בראנקל במחזה "חשיבותה של רצינות".
ב-2009 יצא לאור רומן ראשון שלה "The Hidden Dance".
פילמוגרפיה

היהלום שבכתר (1984) The Jewel in the Crown
תעלומה באחוזה (1986) Dead Man's Folly
תקווה ותהילה (1987) Hope and Glory
(1994) All Quiet on the Preston Front
(1997) Underworld
(2005) Twenty Thousand Streets Under the Sky
"פוארו (2008) Agatha Christie's Poirot
דוקטורס (2009) Doctors
תמרה דרו (2010) Tamara Drewe
שערורייה אנגלית למדי (2018) A Very English Scandal
נפצילין

| --- | --- |

 שם IUPAC
 (2S,5R,6R)-6-[(2-ethoxy-1-naphthoyl)amino]-3,3-dimethyl-7-oxo-4-thia-1-azabicyclo[3.2.0]heptane-2-carboxylic acid
 נתונים כימיים
 כתיב כימי:  C21H22N2O5S 
 מסה מולרית:  414.48
 נתונים פרמוקוקינטיים
 מטבוליזם:  פחות מ-30% כבדי
 זמן מחצית חיים:  30–60 דקות
 הפרשה:  מרתית וכלייתית
 בטיחות
 מעמד חוקי:  תרופת מרשם
 קטגוריית סיכון בהריון:  קטגוריית סיכון B 
 דרכי מתן:  תוך-ורידי
 אינטראקציות עם תרופות אחרות:  משרה פעילות של ציטוכרום P‏ CYP3A4
 מזהים
 קוד ATC:  J01CF06 
 מספר CAS:  985-16-0
 PubChem:  8982
 ChemSpider:  8634
 
נפצילין (Nafcillin) היא תרופה אנטיביוטית ממשפחת הפניצילין. התרופה משמשת לטיפול בזיהומים סטפילוקוקליים וניתנת בעירוי תוך-ורידי.
נפצילין מסווגת כפניצילין עמיד לפניצילינאז, אשר מקנה לה פעילות זו נגד נקדים גראם חיוביים המפרישים פניצילינאז.
שימושים קליניים

נפצילין משמשת לטיפול בזיהומים מזני Staphylococcus רגישים למתיצילין. היא פעילה גם נגד זני Streptococcus רגישים לפניצילין ונקדים גראם-חיוביים אל-אווירניים שונים, ויעילותה נגד חיידקים אלה גבוהה באופן מובנה משל מתיצילין, אולם בזיהומים מנקדים גראם-חיוביים שאינם סטפילוקוקליים, בנזילפניצילין עדיפה על נפצילין.
התרופה ניתנת למבוגרים במינון של 6–12 גרם ביום על פני 4–6 מנות, ולילדים במינון 100–200 מ״ג לק"ג גוף ליום. אף שניתן לתת את התרופה בזריקה תוך-שרירית בחצי מינון, רמתה לאחר מתן תוך-שרירי נמוכה.
מבנה כימי

נפצילין בנויה מחומצה 6-אמינופניצילינית שאליה מחוברת כשייר צדדי קבוצת נפתיל שאליה מחוברת קבוצת אתוקסי. חומצה 6-אמינופניצילנית היא תרכובת אורגנית הבנויה משתי טבעות: המרובעת היא טבעת בטא לקטם, טבעת אמידית המכילה ארבעה אטומים,שהיא האתר הפעיל של התרופה המעכב את פעילות הטרנספפטידאז של החיידק, ואילו המחומשת הצמודה אליה היא תיאזולידין, שאליה קשורה קבוצת קרבוקסיל ושתי קבוצות מתיל.
מנגנון פעולה

מנגנון הפעולה של נפצילין, כמו גם של יתר הפניצילינים, נובע מעיכוב האנזים טרנספפטידאז על ידי הטבעת הבטא לקטמית. תפקידו של אנזים זה, שגם משמש חלבון קושר פניצילין (PBP), הוא לקשר בין יחידות הפפטידוגליקן הבונות את דופן התא החיידקי ומייצבות אותה. עיכוב בניית הדופן חושף את התא החיידקי ללחצים אוסמוטיים, ולבסוף לפירוקו.
עמידות התרופה לפניצילינאז, אשר מוקנית לה מן השייר הצדדי שלה, שמונע את הקישור לאנזים זה, מאפשרת את פעילותה נגד חיידקי Staphylococcus, שברובם מייצרים פניצילינאז ועמידים לפניצילינים טבעיים.
פרמקוקינטיקה

הספיגה של נפצילין במתן פומי אינה צפויה, ומתן תוך-שרירי מביא לריכוז נמוך שלה בדם. לפיכך, דרך המתן של התרופה היא על פי רוב תוך-ורידית. היא ניתנת כמלח נתרן, וכאשר בדם היא קשורה בשיעור של 90% לחלבוני הפלזמה. התרופה מופרשת בעיקר למרה, אך בשיעור מסוים גם בכליה.
תופעות לוואי

כבכל פניצילין, אלרגיה לנפצילין היא תופעת לוואי נפוצה, אשר טווח הביטוי שלה נע בין פריחה לאנפילקסיס.  תופעות לוואי נוספות המשותפות למשפחת הפניצילין כוללות היפוקלמיה, אשר יותר מודגשת בנפצילין לעומת אוקסצילין, דלקת כליות אינטרסטיציאלית, נויטרופניה, דלקת מעי מקלוסטרידיואידס דיפיצילה, אנמיה המוליטית, מחלת הנסיוב הזר ופרכוסים.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נתן מרפיש

נתן מרפיש, 1971
נתן מרפיש (24 בדצמבר 1924 – 11 בינואר 1972) היה קריין קול המחתרת העברית (תחנת השידור החשאית של לח"י), מראשי ענף הפרסום בישראל ומנהל מחלקות הפרסום בעיתונים "ידיעות אחרונות" ו"הארץ".
ביוגרפיה

נתן מרפיש נולד בוורשה שבפולין, בן זקונים לשבתאי ולאה מרפיש. בגיל 9 עלה לארץ ישראל עם הוריו, אחיו הבכור אשר ואחותו יפה.
בגיל 16 הצטרף לאצ"ל ועם הפילוג הצטרף ללח"י. בשנת 1945 הוקמה תחנת השידור המחתרתית של לח"י – קול המחתרת העברית. נתן ילין-מור, ממפקדי הלח"י, בחר בנתן מרפיש להיות הקריין של התחנה. התחנה הוקמה ותופעלה על ידי האיש הטכני ומומחה הרדיו יעקב (אלכס) יצחקי. יחד עם מרפיש שידרה בתחנה הקריינית גאולה כהן, לימים חברת הכנסת.
בפברואר 1946 תפסו הבריטים את התחנה במהלך שידור. נתן מרפיש ויעקב יצחקי נעצרו, ונשלחו תחילה למחנה המעצר בלטרון. לאחר מכן הוגלו לאפריקה, תחילה לאריתריאה, ואחר כך למחנה עצורים גילגיל בקניה. גאולה כהן נעצרה ונשלחה לבית הסוהר לנשים בבית לחם. במחנה העצורים בקניה ישב מרפיש עם למעלה ממאתיים וחמישים עצורים, בהם יצחק שמיר, מרדכי ציפורי, מאיר שמגר ועוד.
עם קום המדינה חזר עם כל גולי קניה למדינת ישראל, הצטרף ללח"י בירושלים והתמנה למפקד המחנה שם. בבחירות לכנסת הראשונה היה ממנהלי מערכת הבחירות של רשימת לח"י – "מפלגת הלוחמים".
בשנת 1950 התחתן עם לוחמת הלח"י חנה שטרן (נילי), ונולדו להם שני ילדיהם, יאיר ודורית.
באזכרות השנתיות על קברו של מפקד הלח"י אברהם שטרן (יאיר) היה מרפיש מקריא את שמות כל חללי לח"י, ושב להיות פעם בשנה הקריין של לח"י.
הוא ניהל את מחלקת המודעות של העיתון "ידיעות אחרונות", ובשמונה שנותיו האחרונות ניהל את מחלקת המודעות של העיתון "הארץ". היה מראשי ומובילי ענף הפרסום בישראל.
נפטר ב-11 בינואר 1972, בגיל 47 ונקבר בבית העלמין הדרום.
הערות שוליים

↑  האזינו לקול הלוחמים - נתן מרפיש ישמיע בקול ישראל את דבר הלוחמים, באתר הספרייה הלאומית
↑  נתן מרפיש באתר GRAVEZ
סוכנות חלל

תיאור על יכולותיהן השונות של סוכנויות החלל הלאומיות בעולם:
  מדינות שקיימו משימות מאוישות לגרמי שמים אחרים (בנוסף ליכולות המתוארות מתחת)
  מדינות שהפעילו תחנות חלל מאוישות (בנוסף ליכולות המתוארות מתחת)
  מדינות ששיגרו אדם לחלל (בנוסף ליכולות המתוארות מתחת)
  מדינות ששיגרו גשושיות לחקר מערכת השמש (בנוסף ליכולות המתוארות מתחת)
  מדינות בעלות יכולות שיגור עצמאיות (בנוסף ליכולות המתוארות מתחת)
  מדינות המפעילות לוויינים
  מדינות ללא אף מן היכולות המתוארות מלמעלה
סוכנות חלל היא גוף ממשלתי מטעם המדינה האחראי על מחקר החלל וניצולו. כמעט בכל המדינות שיש להן נוכחות בחלל קיימת סוכנות אזרחית כזאת (אחד החריגים לכך היא תוכנית החלל הסובייטית שנוהלה על ידי הצבא).
חלק מתפקידי סוכנות החלל הם:
פיתוח המחקר בחלל.
בניית חלליות ולוויינים.
הכשרת טייסי חלל.
הפחת התעניינות ציבורית בחלל.
סוכנויות החלל משתנות בגודלן בצורה משמעותית ממדינה למדינה בהתאם למשאביה הכספיים של המדינה ולשאיפותיה. כך למשל סוכנות החלל הישראלית מעסיקה אלפיים עובדים בעוד נאס"א (סוכנות החלל האמריקאית) מעסיקה עשרות אלפים.
במשך רוב שנות פיתוח החלל, היה החלל נחלתן הבלעדית של סוכנויות החלל השונות אולם בשנים האחרונות החלו אנשים פרטיים להצטרף לפיתוח החלל, למשל במסגרת קרן פרס X (אנ').
כיום, חברות מסחריות רבות בעיקר מתחום התקשורת משתמשות בחלל הלא רחוק מכדור הארץ לצורך שיגור לוויינים ותפעול עצמים במסלול. ואולם חברות מסחריות מתחומים שונים החלו להתעניין גם בחלל, חלקן מתוך הציפייה כי הביקוש לתיירות בחלל ילך ויגבר, אחרות כבר ראו פוטנציאל בכריית משאבים מהירח, והדוגמאות עוד רבות ומגוונות.
סוכנויות החלל הממשלתיות בעלות ניסיון רב בתחום החלל משתפות ידע עם החברות המסחריות כדי לחזק את הפיתוח האזרחי בתחום החלל. ישראל חתמה על הסכמים עם האיחוד האירופי להצטרפות לפרויקט גלילאו כדי לאפשר לחברות מקומיות להשתלב בפיתוח לוויני ניווט. הסכמים אלו צפויים לסייע בדחיפת התעשייה המקומית לכיוון חקר החלל בעזרת הידע שנצבר על ידי סוכנות החלל האירופאית כיוון שלסוכנות החלל הישראלית אין את הידע ולא התקציב לפתח יישומי חלל בכוחות עצמה.
סוכנויות חלל חשובות

נאס"א - סוכנות החלל של ארצות הברית - NASA.
סוכנות החלל האירופית - ESA.
מינהל החלל הסיני - CNSA.
תאגיד החלל רוסקוסמוס - סוכנות החלל הרוסית - Roscosmos.
הארגון ההודי לחקר החלל - ISRO.
הסוכנות היפנית לחקר החלל - JAXA.
סוכנות החלל הקנדית - CSA.
סוכנות החלל הברזילאית - AEB.
סוכנות החלל הנורווגית - NOSA.
סוכנות החלל האיראנית - ISA.
סוכנות החלל הלאומית של אוקראינה - SSAU.
סוכנות החלל הישראלית - סל"ה - ISA.
סאמרסט (מיין)

סאמרסט (באנגלית: Somerset) הוא מחוז במיין שבארצות הברית. נכון לשנת 2010 האוכלוסייה בו מנתה 52,228 איש. עיר המחוז שלו היא סקאוהיגן. מחוז סאמרסט נוסד ב-1 במרץ 1809 מחלקים ממחוז קנבק ונקרא על שם מחוז סאמרסט באנגליה.
גאוגרפיה

לפי לשכת מפקד האוכלוסין של ארצות הברית לשנת 2010, שטחו הכללי של מחוז סאמרסט הוא 10,607 קמ"ר, כאשר 10,169.6 קמ"ר (95.88%) הם אדמה והשאר (437.4 קמ"ר; 4.12%) הם מים.
מחוזות סמוכים של ארצות הברית:
מחוז ארוסטוק - צפון.
מחוז פנובסקוט - מזרח.
פיסקטקוויס - מזרח.
וולדו - דרום-מזרח.
קנבק - דרום.
פרנקלין - דרום-מערב.
דמוגרפיה

על פי המפקד
של שנת 2010, בשנה זו היו בסאמרסט 52,228 אנשים. צפיפות האוכלוסייה הייתה 5.13 איש לקמ"ר.
| אוכלוסייה לאורך ההיסטוריה> שנה | אוכלוסייה לאורך ההיסטוריה> אוכלוסייה |
| --- | --- |

1810: 12,910
1820: 21,787
1830: 35,787
1840: 33,912
1850: 35,581
1860: 36,753
1870: 34,611
1880: 32,333
1890: 32,627
1900: 33,849
1910: 36,301
1920: 37,171
1930: 39,111
1940: 38,245
1950: 39,785
1960: 39,749
1970: 40,597
1980: 45,028
1990: 49,767
2000: 50,888
2010: 52,228


חלוקת תושבי סאמרסט על פי קבוצות מוצא:
20.9% אנגלים.
17.7% צרפתים.
15.1% אמריקאים.
11.5% אירים.
8.8% צרפתים-קנדים.
הערות שוליים

↑  "היסטוריה של מחוז סאמרסט, מיין" מתוך האינדקס של מדינת מיין, ג' ורניי, 1886 (באנגלית)
↑  לשכת מפקד האוכלוסין של ארצות הברית
↑   
| 
|
| --- | --- |
בקרת זהויות :  NLI: 987007566827705171  LCCN: n81143886  MusicBrainz: 0f0cbb0f-b0d5-4080-a504-11760ffbbbec  NARA: 10039749  VIAF: 151285751   WorldCat (עם VIAF): 151285751
נירה הראל

| --- | --- |
אין תמונה חופשית
 לידה:  6 באוקטובר 1936 (בת 88) תל-אביב, פלשתינה (א"י) 
 שם לידה:  נירה רוטשטין
 מדינה:  ישראל 
 עיסוק:  סופרת ועורכת
 מקום לימודים:  אוניברסיטת תל אביב, האוניברסיטה העברית בירושלים 
 שפות היצירה:  עברית 
 סוגה:  ספרות ילדים 
 בן זוג:  אהרן הראל (במקור: אהרן גרבוז)
 צאצאים:  אסף הראל
 מספר צאצאים:  4
 פרסים והוקרה:  פרס היצירה לסופרים עבריים (2008)  פרס זאב לספרות ילדים ונוער (1986) 
 
נירה הראל (נולדה ב-6 באוקטובר 1936) היא סופרת ועורכת ישראלית.
קורות חיים

נולדה בשם נירה רוטשטין בשנת 1936 בארץ ישראל, בת לחיה, מורה ולבנימין רוטשטין, נהג אוטובוס, הורי הוריה נספו בשואה.
בגיל צעיר נישאה לפוליטיקאי ואיש הציבור אהרן הראל (במקור: אהרן גרבוז), ממנו התאלמנה ב-2000.
קורות חיים > חייה אישיים

לזוג נולדו ארבעה ילדים, הצעיר שבהם הוא הפוליטיקאי וסגן-ראש עיריית תל אביב ובעברו איש הטלוויזיה אסף הראל, והבכור הוא המפיק אמיר הראל.
קורות חיים > קריירה ולימודים

בשנת 1966 השלימה לימודים לתואר ראשון במדעי החברה באוניברסיטת תל אביב, ובשנת 1975 קיבלה מאוניברסיטה זו תואר שני בחינוך.
עסקה בהוראה ובכתיבת תוכניות לימודים במשרד החינוך (1970–1975).
הייתה העורכת הראשונה של השבועון לילדים "פילון" בהוצאת "מסדה" ( 1976–1978) ולאחר מכן ערכה את ספרי הילדים של ההוצאה (1979–1982). כיהנה כעורכת ספרי הילדים ומנהלת המערכת בהוצאת "עם עובד" (1983-2000). כמו כן הגישה שיחות רדיו על יחסי ילדים והורים בקול ישראל ובגלי צה"ל.
הראל כתבה למעלה מ-50 ספרים לילדים ולנוער, שרבים מהם תורגמו לשפות שונות וזכו בפרסים בישראל ובעולם.
זכתה בפרסים בהם פרס ראש הממשלה, פרס קרן מרחב הילדים בשווייץ פרס זאב.
בשנת 2021 זכתה הראל בפרס מטעם כתב העת המקוון. פרס זה הוענק לה על תרומתה לתרבות הילדים בישראל.
ערכה ספרים רבים וסדרות שונות: "דן חסכן", "טוב לקרוא", "הספר הגדול", "שרשרת זהב" ועוד.
סיפוריה שהומחזו: "אבא אחר", "משאלות לפני השינה", "דווקא כן ואי אפשר".
יזמה את "מצעד הספרים" של משרד החינוך ואת הקמת "דףדף", אתר לספרות ילדים ולעידוד קריאה, בשיתוף עם המאייר דני קרמן, ועוסקת בעריכתו ולימדה תקופה עריכת ספרי ילדים באוניברסיטת תל אביב.
ספריה

קטנים כגדולים (1970) (הספר בקטלוג ULI)
מי מפחד מעקרת הבית? (1971) (הספר בקטלוג ULI)
כשאסנת ואני (1974; עיטור כריסטיאן אנדרסן לספרות ילדים ונוער למאיירת אראלה הורביץ) (הספר בקטלוג ULI)
איזה בוץ! (1976) (הספר בקטלוג ULI)
אחת שתיים בלבוליים (1976) (הספר בקטלוג ULI)
פתאום נסגרה הדלת (1977) (הספר בקטלוג ULI)
סיפורים מארון הנעליים (1978) (הספר בקטלוג ULI)
מעשה בשלוש צמות ארוכות (1979) (הספר בקטלוג ULI)
שפת הסימנים של נועה (1979) (הספר בקטלוג ULI) - ילדה נעזרת במספר צמותיה בשביל לדעת את ימות השבוע.
כשמתרגלים קשה להפסיק (1980) (הספר בקטלוג ULI)
צרות (1980) (הספר בקטלוג ULI)
עלילות טיף-טף (1980. נדפס תחילה כמדור בפילון) (הספר בקטלוג ULI) - תעלולי הרפתקה בחרוזים של ילד צנום ואחיו השמנמן.
דווקא כן ואי אפשר (1981) (הספר בקטלוג ULI) - מעשייה אלגורית בחרוזים על איכרים שגירשו מכפרם את "אי אפשר" העליז ואת "דווקא כן" הלמדן ואחר-כך חזרו בהם.
סיפורי הבית המשותף (1981) (הספר בקטלוג ULI)
מעשה שהיה במעבר חציה (1981) (הספר בקטלוג ULI) - ה"איש-הירוק" ש"גר" ברמזור עוזב את הרמזור, מפני שעברייני-התנועה גורמים לו לחשוב שהוא מיותר.
העִיזה עליזה מסתכלת באלבום (1983) (הספר בקטלוג ULI)
הגן של טלי (1983) (הספר בקטלוג ULI)
סוס הפלא המעופף (1983) - מבחר מסיפורי המיתולוגיה היוונית. (הספר בקטלוג ULI)
אפשר להשאיר הודעה (1983) (הספר בקטלוג ULI)
מיקי, תפסיקי! (1984) - תעלוליה של ילדה שובבה. (הספר בקטלוג ULI)
ספורים לפני השינה (1984) (הספר בקטלוג ULI)
נח בלי מוח (1985) (הספר בקטלוג ULI)
מעשיות לכל השבוע (1985) (הספר בקטלוג ULI)
כובע חדש (1985) (הספר בקטלוג ULI)
מי העיר את שי? (1986) (הספר בקטלוג ULI)
ספורים על אסנת (1986) (הספר בקטלוג ULI)
אמא של אסף כותבת מכתבים (1987) (הספר בקטלוג ULI)
מתנה ליום הולדת (1987) (הספר בקטלוג ULI)
איפה הסבלנות? (1989) (הספר בקטלוג ULI)
התנגשות חזיתית (1989) (הספר בקטלוג ULI)
קופסה קשורה בסרט (1990) (הספר בקטלוג ULI)
עוד סיפורים מארון הנעליים (1991) (הספר בקטלוג ULI)
אבא אחר (1992) (הספר בקטלוג ULI)
ילדים קטנים צרות קטנות (1992) (הספר בקטלוג ULI)
את זה! (1993; עיטור כריסטיאן אנדרסן למאייר יוסי אבולעפיה) (הספר בקטלוג ULI) - פעוט מתקשה להסביר לאביו מה רצונו.
אחד יותר מדי (1993; זוכה עיטור כריסטיאן אנדרסן לספרות ילדים ונוער לשנת 1994) (הספר בקטלוג ULI)
יואש בלש חלש (1994) (הספר בקטלוג ULI)
תגידי, איך קוראים לך? (1994)  (הספר בקטלוג ULI)
איך עושה סבא? (1995) (הספר בקטלוג ULI)
גם יעל (1995) (הספר בקטלוג ULI)
בסרט זה אחרת (1995) (הספר בקטלוג ULI)
לב קטן גדול: סיפורו של הרצל (1996) (הספר בקטלוג ULI)
תעשי מה שאני אומרת (1998) (הספר בקטלוג ULI)
קוקו (1999) (הספר בקטלוג ULI)
תמונה משפחתית (1999) (הספר בקטלוג ULI)
שבת שלום (1999) (הספר בקטלוג ULI)
גורדי בא לעולם (2000) (הספר בקטלוג ULI)
מפתח הלב (2000) - ילד מחפש עם אביו את צרור המפתחות האבוד. (הספר בקטלוג ULI)
כזה חבר (2019) (2002) (הספר בקטלוג ULI)
נמר ושמו אריאל (2003) (הספר בקטלוג ULI)
מתי זה מחר? (2005) (הספר בקטלוג ULI)
מעשה בשרביט קסמים (2006) (הספר בקטלוג ULI)
סבא בישל מרק (2007) (הספר בקטלוג ULI)
סיפורי דֻביאל (2010) (הספר בקטלוג ULI)
צילה וגילה (2010) (הספר בקטלוג ULI)
לאיתי יש ארנב (2012)
לישון אצל סבתא (2014) (הספר בקטלוג ULI) - השתתף במצעד הספרים תשע"ו
שולה ויולה בעיר הגדולה (2016) (הספר בקטלוג ULI)
מותק שלי (2021) (הספר בקטלוג ULI)
הערות שוליים

↑  IBBY, Honour List (1994), July 1994, p.16.
↑   לאיתי יש ארנב - הקראה, סרטון בערוץ "Children Story Teller", באתר יוטיוב
| --- | --- |
בקרת זהויות :  NLI: 987007312733905171  PLWABN: 9810607985105606  BnF: cb15540403p (data)  GND: 122700252  ISNI: 0000 0000 6661 5156  LCCN: n83071793  NLK: KAC201104326  NTA: 273292854  RERO: 02-A021685548  SUDOC: 168525089  VIAF: 29843244   WorldCat (עם VIAF): 29843244 
גן סיפור בחולון - שפת הסימנים של נועה לפי סיפרה של נירה הראל
גן סיפור בחולון - שפת הסימנים של נועה לפי סיפרה של נירה הראל